Document ID: /roh_data/filtered/fineweb-2-filterrobots_roh.jsonl.gz/29504

In manischunz d'in quad è ì la dumengia sur la via ora durant in manever da volver ed è sa tschentà en il lai da San Murezzan. L'um da 66 onns haja pudì vegnir persul a la riva e na saja betg sa blessà.
Il vehichel a quatter rodas è dentant sfundrà en il lai, ha communitgà la Polizia chantunala. Per dumagnar il quad or dal lai da San Murezzan èn stads en acziun glindesdi l'avantmezdi ils pumpiers e sfunsaders da la polizia chantunala da Son Gagl.